מלחמת העולם הראשונה הביאה סבל רב לעיר. רבים מבניה שגויסו נפלו בקרבות בחזית המזרחית. בין השנים 1919 ו-1920 העיר הייתה תחת שלטון רומני. בעקבות הסכם טריאנון הונגריה איבדה שתי ערים מרכזיות בדרומה את ארד ואת נאג'ווארד, ובקשצ'בה הפכה לעיר המרכזית באזור.
ביו שתי מלחמות העולם המיתון העולמי גרם לעוני ולאבטלה בעיר. העיר סבלה גם משיטפון גדול בשנת 1925 שגרם לנזקים כבדים.
במלחמת העולם השנייה לא נערכו קרבות יבשתיים בסביבת העיר פרט להפצצה כבדה של תחנת הרכבת וסביבותיה ב-21 בספטמבר 1944 על ידי חילות האוויר של בריטניה וארצות הברית. בהפצצה זו נהרגו יותר מ-100 אנשים. ב-6 באוקטובר 1944 הצבא הסובייטי השתלט על העיר.
בתקופת השלטון הקומוניסטי העיר התפתחה והפכה לאחד ממרכזי תעשיית המזון הראשיים של הונגריה. ב-1990 גרמה למשבר כלכלי בעיר ורבים מתושביו הפכו למובטלים. בראשית המאה ה-21 החלה העיר לצאת מתקופת המשבר ושוב ניכרים סימני פריחה כלכלית.
קהילה יהודית.
התיישבות היהודים בעיר החלה בתחילת המאה ה-19. המצבה העתיקה ביותר בבית הקברות היהודי הוא מיולי 1821. ב-1825 ישבו בעיר חמישה יהודים, שעסקו בעיקר בשיווק מוצרי טקסטיל שיוצרו במקום. החל משנות ה-40 של המאה – לאחר שהוסרו המגבלות על תנועת היהודים – החל גידול מהיר של אוכלוסיית היהודים, וב-1851 הגיע מספרם ל-110. לקראת תחילת המאה ה-20, היהודים השתלבו בכלכלה המקומית ואחד מארבעת מפעלי הטקסטיל במקום הייתה בבעלות יהודית. כמו כן, בית הדפוס המקומי – שעסק גם בהוצאה לאור של ספרים ועיתונים – הפך לענף מוביל בעיר ואף זכה להכרה כלל ארצית, לאחר שעבר לבעלותה וניהולה של משפחת טֶוואן היהודית.
ב-1883 נוסדה קהילה אורתודוקסית נפרדת כאשר 50 משפחות פרשו מהקהילה המאוחדת-נאולוגית שהוקמה בין השנים 1830 ל-1840. בית הכנסת של הקהילה האורתודוקסית נבנה ב-1904. כמו כן נבנו בית-ספר, תלמוד תורה, מקוה טהרה והוקמו מוסדות צדקה וחסד. בית הכנסת הנאולוגי הוקם ב-1896. בשנת 1928 הקהילה הנאולוגית מנתה כ-1200 נפשות והקהילה האותודוקסית כ-700 נפשות.
תקופת השואה.
ב-11 במאי 1944 רוכזו כ-2300 מיהודי העיר ב-100 בתים בסביבת בית הכנסת המרכזי. באמצע יוני הועברו כל יהודי העיר יחד עם יהודי הסביבה (כולל יהודי טוטקומלוש) לגטו שהוקם במפעל לייבוש טבק ליד תחנת הרכבת. ב-25 ביוני נשלחו חלק מיהודי הגטו למחנות באוסטריה ולמחרת ב-26 ביוני נשלחו כל שאר היהודים ברכבת לאושוויץ. משלוח זה כלל 3,118 יהודים בהתאם לתעודת משלוח שהוצאה בתחנת הרכבת בקושיצה שבסלובקיה ב-27 ביוני.
לאחר השואה.
עם סיום המלחמה רק מאות בודדות של יהודים ששרדו שבו לעיר. בסוף שנות ה-40 היגרו כ-150 יהודים לארצות המערב וישראל, עקב המגבלות שהטיל המשטר הקומוניסטי על ניהול חיי קהילה יהודיים. המרד ההונגרי ב-1956 הביא לגל הגירה נוסף של יהודים והיום נותרו רק עשרות בודדות של יהודים בעיר.
ב-1960 מכרה הקהילה היהודית את המבנים הנטושים של 2 בתי הכנסת (הנאולוגי והאותודוקסי) לעירייה ותמורת הכסף שהתקבל בתוספת סיוע מברית הקהילות היהודיות בהונגריה (MAZSIHISZ), נבנה בית כנסת חדש עבור בני הקהילה בשנת 2004. בית הכנסת נחנך בטקס רשמי עם הכנסת ספר תורה בשנת 2008.
היה זה בית הכנסת הראשון שנבנה בכל מרכז אירופה מאז מלחמת העולם השנייה.
פטרוכימיה
פטרוכימיה היא ענף תעשייתי העוסק בהפקה וייצור מוצרים כימיים שמקורם בעיקר בדלקים מאובנים, כגון נפט, גז טבעי או פחם, ולעיתים אף מביומסה, כגון תירס או קנה סוכר.
מוצרים פטרוכימיים מסווגים לשלוש קבוצות בהתאם למבנה הכימי שלהן:
שטיבלאך
פיינשמייקר
מעיליה
אייזיק שר
שבתאי יגל
שנת השמיטה
מיכל מוכתר
מיכל (מיקי) מוכתר דניאל-עורי (נולדה ב-25 ביוני 1981) היא שחקנית, מדבבת, קומיקאית, כוכבת ילדים ופעילה חברתית ישראלית. ידועה בשם הבמה והדמות שלה ככוכבת הילדים מיקי.
קריירה.
מוכתר החלה את דרכה כרקדנית בפסטיגלים בשנים 1995, 1998 ו-2000. היא למדה משחק בבית הספר למשחק בית צבי וסיימה בהצטיינות.
בין תפקידיה של מוכתר: הכבשה שושנה ב"מותק של פסטיבל 3" ובקלטות הילדים "הכבשה שושנה וחברים" ו"הכבשה שושנה בגן האותיות", הבובה פסטי ב"פסטיבל שירי ילדים 2008", וקופיקו בספין אוף "קופיקו חוקי הג'ונגל". כמו כן שיחקה בסרט "חבורת ראש כרוב" המבוסס על שירי קובי אשרת ובעונה השנייה של "קופיקו". לקראת אמצע 2011, מוכתר הוחלפה בידי ליאור דטאוקר בדיבוב העונה השלישית של קופיקו.
בתיאטרון שיחקה מוכתר במחזמר "אבניו Q", יחד עם מיכל ינאי ועידן אלתרמן, במחזמר "הרפתקאות דורה והפיראטים" בתפקיד מפת האוצר ובהצגה "הענק וגנו הקסום" עם גלית גיאת וגדי רבינוביץ'. מוכתר השתתפה גם במופע של יובל המבולבל, "כוכב המשאלות".
ב-2011 שיחקה בפרק בקומדיית המצבים לנוער "השועלים" של yes, בתור שיילי.
קריירת דיבוב.
מוכתר עסקה בדיבוב באולפני אלרום ודיבבה את איזבלה גרסיה שפירו ב"פיניאס ופרב", את פיל נפיל בסרטי "פו הדב", את צ'אקה ואת גברת פלאקו מולגואקו ב"בית הספר לקיסר המתחיל" ואת מירטל המייללת ב"הארי פוטר וגביע האש". בנוסף, היא דיבבה בסדרות הטלוויזיה "אלרגי למפלצות", "טרוליות", "כוח G", "אמריקן דרגון", "בלשי הטבע", "רובי גלום", "עילי מכבה האש", "טוטלי ספייס" ועוד.
בתפקיד "מיקי".
החל ממאי 2011, היא מגלמת את כוכבת הילדים "מיקי". ביולי 2011 הוציאה DVD ובמקביל עלתה עם מופע שאיתו הופיעה ברחבי ישראל. בחנוכה 2011 כיכבה במופע "גיבורי האור" לצד יובל המבולבל ודוד חיים שנחל הצלחה גדולה.
בחנוכה 2012, עלתה הצגת ההמשך "גיבורי האור 2 - הרפתקה בחלל", שגם בה השתתפה. ב-29 בפברואר 2012 השתתפה במחזמר רב משתתפים המבוסס על שירי ה-DVD הראשון והשני של כוכבת הילדים מיקי. ביולי 2012 יצא דיסק נוסף של מיקי בשם "מיקי בחופשה".
ביולי 2013 יצאה סדרה חדשה "מיקי בפארק השעשועים" שכתב אלון גור אריה וביים קובי מחט. הסדרה בת 10 פרקים וצולמה בלונה גרנד שבחיפה.
בדצמבר 2013 השתתפה מוכתר בהצגה חדשה בשם "הגיבורים" לצד הדוד חיים, רועי עוז (בתפקיד רוי בוי) וליאור דטאוקר (בתפקיד קופיקו).
בשנת 2014 השתתפה מוכתר בהצגה חדשה בשם "גיבורי האור הדור הבא", לצד ליאור דטאוקר (קופיקו) ולצד רועי עוז (רוי בוי).
ביולי 2015 יצאה סדרה חדשה בשם "מיקי בספארי". הסדרה בת 10 פרקים וצולמה בספארי שברמת גן. באותה שנה הופיעה שוב במופע "גיבורי האור משימה מהשקמה".
בחנוכה 2016, השתתפה מוכתר בהצגה חדשה בשם "גיבורי האור עושים ניסים ונפלאות" לצד ליאור דטאוקר (קופיקו) ולצד רועי עוז (רוי בוי). בנוסף השתתפו גם דודי בן אדרת, לינור אברג'יל, יפית אטיאס, גיא פרידמן ונתן נתנזון. בפסח 2016, השתתפה בהצגה "אקסטרים על גלגלים". בקיץ 2016 יצאה סדרה חדשה בשם "המסעדה של מיקי". בספטמבר 2016 עלתה הצגה "שלגייה ושבעת הגמדים" בכיכוב מוכתר בליווי בית הספר למחול של לימור שולב.
ב-13 בנובמבר 2017 התארחה בסדרת הילדים החדשה "המלון של פיני".
ב-28 ביוני 2018 עלתה סדרת הילדים החדשה שלה "מיקי בקרקס" ב-yesVOD kids. ביולי נכנסה לבית "האח הגדול" למופע קצר עם דיירי הבית. בחנוכה 2018, השתתפה מוכתר בהצגה "עולם האגדות" לצד ליאור דטאוקר (קופיקו) ולצד רועי עוז (רוי בוי), לינור אברג'יל, לביא קגן (קוגומלו), קובי פרץ ונתן נתנזון.
בחנוכה 2019 השתתפה במופע "מותק של פסטיבל". בחנוכה 2021 השתתפה בפעם השנייה במופע.
חיים אישיים.
ב-4 במרץ 1996 כשהייתה בת 14 וחצי נפטר בפתאומיות אחיה בן השש, תום, כתוצאה מהתפוצצות עורק בגזע המוח.
במאי 2013 שודרה כתבה על התמודדותה עם מחלת הסרטן, ממנה החלימה.
ב-2017 הופתעה על ידי בן זוגה המפיק אריק עורי המבוגר ממנה ב-14 שנים בסוף ההצגה "מיקי - עליסה בארץ הפלאות", והשניים התחתנו. לזוג שני ילדים.
בנובמבר 2021, אחרי 15 שנות הדחקה, פרסמה כתבה בעיתון, אודות תקיפה מינית שעברה על ידי אמרגן מוכר.
אייזק ברגר
אייזק ברגר (באנגלית: Isaac Berger; 16 בנובמבר 1936 - 4 ביוני 2022) היה מרים משקולות יהודי-אמריקאי, אלוף אולימפי, אלוף עולם ושיאן עולם בהרמת משקולות בקטגוריית משקל נוצה (עד 60 קילוגרם).
באותם ימים, תחרויות הרמת המשקולות כללו שלושה סגנונות: הדחיקה וההנפה הקיימים גם כיום, וסגנון שלישי, הלחיצה, שדמה לסגנון הדחיקה למעט בחלק השני השני של התנועה שנעשה בכוח ידיים בלבד, ללא הקפיצה אל מתחת למשקולת. ב-1957, במסגרת תחרויות המכביה החמישית, קבע ברגר בתל אביב שיא עולם בסגנון הלחיצה - שיא העולם הראשון שנקבע על אדמת ישראל.
ראשית דרכו.
ברגר נולד בירושלים, בנו של רב. משפחתו עברה לארצות הברית בילדותו, שם גילה אותו בוב הופמן, מאמן הנבחרת האולימפית של ארצות הברית בהרמת משקולות הנחשב לאחד מהחשובים שבבוני הענף בארצות הברית.
אולימפיאדת מלבורן.
בתחרות במשקל נוצה באולימפיאדת מלבורן (1956) זכה ברגר במדליית זהב כאשר הרים 352.5 קילוגרם בסיכום שלושת הסגנונות. הוא קבע שיאים אולימפיים בהנפה (107.5 ק"ג) ובדחיקה (137.5 ק"ג).
המכביה החמישית.
ב-24 בספטמבר 1957 התחרה ברגר כאלוף אולימפי במסגרת המכביה החמישית. בסגנון הלחיצה קבע ברגר שיא עולם כשהרים 117 ק"ג. זהו שיא העולם הראשון שנקבע על אדמת ישראל.
אליפות העולם 1958.
באליפות העולם 1958 בסטוקהולם זכה ברגר לראשונה בתואר אלוף העולם, תוך שהוא קובע לראשונה שיא עולם בסיכום שלושת הסגנונות כשהרים בסך הכל 372.5 ק"ג.
באליפות העולם שנה לאחר מכן הפגין ברגר יכולת פחותה, הרים 362 ק"ג והסתפק במדליית הכסף.
אולימפיאדת רומא.